Vysoká škola zdravotníctva a sociálnej práce sv. Alžbety v Bratislave

Vysoká škola zdravotníctva a sociálnej práce sv. Alžbety v Bratislave, n.o., skratka VŠZaSP, je slovenská súkromná vysoká škola so sídlom v Bratislave, ktorá bola oficiálne založená uznesením vlády SR č. 891/2003 z 24. septembra 2003. Jej zakladateľom je Vladimír Krčméry, ktorý bol jej rektorom do októbra 2013. Rektorom bol od 15. marca 2017 do svojej smrti (20. 12. 2022) znovu prof. Vladimír Krčméry. Predtým bol rektorom od 31. októbra 2013 Marián Karvaj. 23. mája 2024 bol vymenovaný prezidentkou do funkcie rektora prof. PhDr. Ing. Ladislav Bučko, PhD, ktorý bol od Krčméryho skonu dočasne povereným rektorom. Aktuálnym rektorom je od 24. Septembra 2025 prof. MUDr. Stanislav Špánik, CSc. Jej právna forma je neziskovou organizáciou (n.o.) a jej IČO je 31821979. Súčasný stav V akademickom roku 2025/26 študuje na VŠZaSP spolu 6 609 študentov, (denných 2 381 (Bc. 2 365; Mgr. 16), externých 4 228 (Bc. 2 713; Mgr. 1 515). Počet doktorandov je 96, špecializačné štúdium DPŠ 82 ľudí, UTV ( RV+BA) (univerzita tretieho veku) 32 ľudí, MPH - 3 ročné študium (8 ľudí). Na vysokej škole je možné študovať: Spoločenské študijné programy Misijná a charitatívna práca Psychológia Sociálna práca Zdravotnícke študijné programy Laboratórne vyšetrovacie metódy Ošetrovateľstvo Pôrodná asistencia Verejné zdravotníctvo Zubná technika Organizačná štruktúra VŠZaSP prevádzkuje detašované pracoviská v mestách Žilina, Košice, Rožňava, Piešťany, Michalovce, Banská Bystrica, Partizánske, Skalica a Příbram (Česko). V Nových Zámkoch sa nachádza naša jediná fakulta. V rámci vysokej školy v Bratislave fungujú dve inštitúty, sedem katedier a a jeden ústav: Inštitút doplňujúceho pedagogického štúdia sv. Matky Terezy Inštitút misijnej práce a tropického zdravotníctva sv. Jána Pavla II., Bratislava Katedra misiológie Katedra laboratórnych vyšetrovacích metód v zdravotníctve Katedra zubnej techniky Katedra ošetrovateľstva Katedra verejného zdravotníctva Katedra právnych disciplín Katedra psychológie Ústav sociálnej práce Zahraničné vzťahy Vysoká škola participuje na humanitárnych projektoch v zahraničí. Každý projekt je podrobne popísaný na stránke a adresovaný konkrétnym komunitám či potrebám v danej krajine alebo regióne. Projekty pokrývajú zdravotníctvo, sociálnu pomoc, vzdelávanie a podporu ohrozených skupín. Vysoká škola participovala na humanitárnych projektoch v zahraničí (Afrika, Ukrajina). V rámci výskumnej činnosti a spoločných študijných programov škola spolupracuje s University of Scranton (Spojené štáty), Katolíckou univerzitou Nairobi, Jihočeskou univerzitou (Česko) (boli sme, už asi nie), Khemarak University (Kambodža). Európa Albánsko – Fier: Zdravotno-sociálne misijné centrum sv. Františka Chorvátsko – Josipovac Punitovački: Sociálne centrum pre seniorov Ázia Afganistan: Združenie pre podporu rozvoja vzdelávania a zdravotníctva Kambodža – Phnom Penh: Domov pre HIV deti – House of Family, Sociálny podnik pekáreň, Detská klinika a HIV laboratórium sv. Maximiliana Kolbeho Blízky východ Libanon – Bejrút: Klinika sv. Charlesa Foucaulda v utečeneckom tábore Dbayeh Afrika Burundi – Songa – Ndago: Klinika Petit Samaritain Keňa – Eldoret: Odborné vzdelávacie centrum sv. Bakity Keňa – Joska: Základná a stredná škola sv. Filipa Neriho Keňa – Kisumu: Rehabilitačné centrum pre chlapcov z ulice sv. Filipa Neriho Keňa – Malindi: Sociálne centrum pre deti a rodiny Ushirikiano Keňa – Nairobi: VCT centrum pre HIV pacientov Mukuru Promotion Center, Klinika Mary Immaculate, Sociálne centrum pre ľudí bez domova – Mathare, Stredné odborné učilište sv. Kizita – Utawala Keňa – Tikit – West Pokot: Zdravotné centrum D. Rodena Lesotho: Sociálne centrum sv. Cecílie, domov pre opustené deti Mapuordit, Južný Sudán: Mary Immaculate Hospital Uganda – Buikwe: Komunitný rozvojový projekt HIA a HIV klinika sv. Jana Pavla II Referencie Externé odkazy Oficiálna stránka školy Škola v registri neziskových organizácii[nefunkčný odkaz] Škola v databáze FinStat